b'\n_START_ARTICLE_\nLlet de Lluna\n_START_PARAGRAPH_\nUna llet de Lluna, o moonmilk, \xc3\xa9s un espeleotema format per agregats microcistal\xc2\xb7lins de carbonats hidrosolubles a les coves c\xc3\xa0rstiques que recobreixen els s\xc3\xb2ls, parets i altres espeleotemes. La composici\xc3\xb3 \xc3\xa9s molt variable, t\xc3\xa9 aspecte pols\xc3\xb3s quan est\xc3\xa0 sec i pl\xc3\xa0stic humit; habitualment \xc3\xa9s de color blanquin\xc3\xb3s._NEWLINE_L\'origen del moonmilk \xc3\xa9s discutit i s\'han proposat diverses hip\xc3\xb2tesis: podria originar-se per descomposici\xc3\xb3 d\'altres espeleotemes quan les condicions ambientals de la cova canvien de forma dram\xc3\xa0tica; podrien ser producte del cicle de vida d\'alguns bacteris i fongs, si b\xc3\xa9 no serien un factor determinant; i la hip\xc3\xb2tesi m\xc3\xa9s acceptada suposa que es formen per precipitaci\xc3\xb3 directa dels carbonats dissolts en l\'aigua, especialment si s\xc3\xb3n riques en magnesi._NEWLINE_La llet de Lluna era coneguda en el segle XVI, i es descobr\xc3\xad a la cova H\xc3\xb6hle Mondmilchloch (Cova de la Llet de Lluna), al sud del pic Pilatus, a Su\xc3\xafssa. Fou emprada pel tractament d\'\xc3\xbalceres de la pell i de distintes "febres"; com antidiarreic; i com a cosm\xc3\xa8tic durant els tres segles posteriors.'